钦定古今图书集成/明伦汇编/人事典/第062卷 > 《长歌续短歌》前人
## 钦定古今图书集成/明伦汇编/人事典/第062卷 > 《长歌续短歌》前人

短歌调促情苦悲，长歌引愁无绝期。短声欲尽长声
续，似是荆山人泣玉。悲哉荆山泣玉人，但知贵玉不
贵身。纵令哭尽歌堪听，何异春花委路尘。古称悲歌
可当哭，伤心如中金石镞。更不必听蔡琰笳，又不必
听渐离筑。长歌飘扬彻九天，短歌呜咽入九泉。徒言
歌哭两情异，谁知歌声尤可怜。